**A Bánk bán cenzúrázásának története**

A)

**1819-ben - a székesfehérvári színtársulat elő akarja adni, de a Helytartó Tanácsban működő cenzúra betiltotta. A cenzor egy XVIII. század vége óta érvényben lévő alapelvek alapján járt el. (Tilos uralkodó család elleni összeesküvést, királygyilkosságot megjeleníteni.)**

1820-ban könyv formájában megjelenhetett. 1833-tól Kassán és Kolozsvárott is előadták, 1835-től Budán is, majd 1839-ben a Pesti Magyar Színházban is.

1845-ben a korábbi döntések felülvizsgálatát kérték, de a könyvbíráló szék nem mert sem a betiltás, sem az engedélyezés mellett dönteni, a Helytartótanácshoz fordult, ahol az a döntés született, hogy bizonyos kihagyásokkal előadható.

**Az 1848-49-es forradalom és szabadságharc után ismét betiltották, majd 1858-tól engedélyezték, de csak kurtított formában játszhatták újra.**

B)

**Cenzori jelentés és határozat**

Katona József Bánk bánja morális és politikai szempontból is ütközik a Hagelin Ferenc Károly által összeállított memorandummal, melyet a budai helytartótanács is követendőnek tart.

A könyvcenzúránál szigorúbban kell megítélni e művet, hiszen a színházi közönség számára a hatás sokkal közvetlenebb és erősebb, mint az olvasáskor.

Egy királyi családból való személy meggyilkolása a leghatározottabban tilos tárgy, ebbe a Bánk bán határozottan beleütközik. Hiszen a mű egyik főszereplője, Gertrudis királyné, II. Endre király felesége a nyílt színen gyilkoltatik meg. Ez elfogadhatatlan.

Emellett az uralkodó család elleni lázadást sem szabad semmiképpen színpadra vinni. A drámai mű második szakasza másról sem szól, mint e tárgyról. Bánk bánt titokban egy gyűlésre hívják, ahol összeesküvéssel kell szembesülnie. Nemcsak Petur bán, hanem egész köre azon mesterkedik, hogy hogyan távolítsanak el egy királyi személyt a trónról. Megjelenik egy bizonyos címer is a színpadon, melyen egy a trónus alatt vérben fetrengő asszony ábrázoltattatik. Majd ugyanez a kép a békétlenek pajzsin is megjelenik. Ez tilos.

A darab legnagyobb morális aggálya mégis az, hogy mind a királyné – annak a dráma történetében egyértelműen jogosnak tűnő halálával együtt -, mind a király személyét elhomályosítja Bánk alakja, aki szándékaiban és tetteiben is a többi szereplő fölé magasodik. Tragédiájával a nézőközönség könnyen azonosul, így szembe kerülhetnek az uralkodó család által képviselt feltétlen tisztelettel és engedelmességgel.

A fenti okok miatt a dráma előadását határozottan ártalmasnak tartom.

Győr, 1849. december 15.

**Csacskó Imre**

**cenzor**